Die Groen Skerpioene, Sanparke, die Valke en die polisie se K9-eenheid het in ’n gesamentlike operasie toegeslaan op die mans wat die olifanttand wou verkoop.
Die mans het Vrydag in die hof in Wynberg, Johannesburg, verskyn en die saak is vir verdere ondersoek uitgestel.
* In ’n onverwante saak is ’n inwoner van Pretoria, Jan Adriaan van Vuuren, drie jaar tronkstraf of ’n boete van R200 000 opgelê vir die besit van 35 bedreigde broodbome. Die helfte van die vonnis is vir vyf jaar opgeskort.
Hy is in ’n lokval vasgetrek toe ’n polisieman in burgerdrag die broodbome aan hom te koop aangebied het. Hy het in die streekhof in Pretoria skuld op al die aanklagte beken.
Ingevolge die nasionale omgewingsbestuurswetgewing (Nema) is die voorgestelde vonnis vir hierdie oortreding ’n boete van R10 miljoen en/of tronkstraf van tien jaar.